CELEX: 52010PC0393
Language: da
Date: 2010-07-19
Title: Ændret forslag til EUROPA-PARLAMENTETS OG RÅDETS FORORDNING om ændring af forordning (EF) nr. 708/2007 om brug af fremmede og lokalt fraværende arter i akvakultur

|

52010PC0393

Ændret forslag til EUROPA-PARLAMENTETS OG RÅDETS FORORDNING om ændring af forordning (EF) nr. 708/2007 om brug af fremmede og lokalt fraværende arter i akvakultur  /* KOM/2010/0393 endelig udg. - COD 2009/0153 */  

	[pic] | EUROPA-KOMMISSIONEN |Bruxelles, den 19.7.2010KOM(2010)393 endelig2009/0153 (COD)Ændret forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 708/2007 om brug af fremmede og lokalt fraværende arter i akvakulturBEGRUNDELSEDen 15. oktober 2009 vedtog Kommissionen et forslag til Rådets forordning om ændring af forordning (EF) nr. 708/2007 om brug af fremmede og lokalt fraværende arter i akvakultur (KOM(2009) 541 endelig). Forslaget blev forelagt for Rådet, Europa-Parlamentet og Det Europæiske Økonomiske og Sociale Udvalg den 16. oktober 2009 (2009/0153/CNS).Efter Lissabontraktatens ikrafttrædelse den 1. december 2009 er forslaget overgået til den almindelige lovgivningsprocedure (2009/0153/COD).På det tidspunkt, hvor forslaget blev udarbejdet, var der ingen grund til at overveje en eventuel ændring af bestemmelserne om udvalgsprocedurer i artikel 24 i Rådets forordning (EF) nr. 708/2007. Under drøftelserne i Europa-Parlamentets Fiskeriudvalg og Rådets arbejdsgruppe vedrørende intern og ekstern fiskeripolitik blev spørgsmålet om, hvorvidt det ville være hensigtsmæssigt at ændre den forvaltningsprocedure, der er fastsat i artikel 24, til en delegering af beføjelser, dog rejst.Det er faktisk på sin plads at tilpasse de pågældende bestemmelser om udvalgsprocedurer til de nye bestemmelser vedrørende delegering af beføjelser i artikel 290 i traktaten om Den Europæiske Unions funktionsmåde og bestemmelserne vedrørende gennemførelsesbeføjelser i samme traktats artikel 291. Dermed vil Rådets forordning (EF) nr. 708/2007 blive bragt fuldt ud i overensstemmelse med den nye traktat og den nye beslutningsprocedure.Kommissionens oprindelige forslag bør derfor ændres i overensstemmelse med hermed.Hvad angår delegationen af beføjelser, er de foreslåede ændringer i tråd med Kommissionens meddelelse om anvendelsen af artikel 290 i traktaten om Den Europæiske Unions funktionsmåde (KOM(2009) 673 endelig).Det er også på sin plads at ændre Kommissionens oprindelige forslag med det formål at udbygge visse definitioner (på f.eks. "lukket akvakulturanlæg"), præcisere visse bestemmelser (f.eks. sikkerhedsafstanden mellem anlæg og åbne vandsystemer) og foretage en række redaktionelle ændringer.Det ændrede forslag har ingen indvirkninger på EU-budgettet.  2009/0153 (COD)Ændret forslag tilEUROPA-PARLAMENTETS OG RÅDETS FORORDNINGom ændring af forordning (EF) nr. 708/2007 om brug af fremmede og lokalt fraværende arter i akvakulturRÅDET EUROPA-PARLAMENTET OG RÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde om oprettelse af Det Europæiske Fællesskab, særlig artikel 43, stk. 2, artikel 37 og artikel 299, stk. 2,under henvisning til forslag fra Kommissionen[1],under henvisning til udtalelse fra Europa-Parlamentet[2],under henvisning til udtalelse fra Det Europæiske Økonomiske og Sociale Udvalg[3],efter den almindelige lovgivningsprocedure, ogud fra følgende betragtninger:(1) Ved forordning (EF) nr. 708/2007[4] fastsættes der rammebestemmelser for akvakultur i henseende til fremmede og lokalt fraværende arter for at vurdere og i videst muligt omfang begrænse sådanne arters og eventuelle tilknyttede ikke-målarters mulige indvirkning på akvatiske naturtyper. Ifølge artikel 2, stk. 7, kan indførelse og omplantning med henblik på brug i lukkede akvakulturanlæg eventuelt på et senere tidspunkt på grundlag af ny videnskabelig dokumentation og rådgivning blive undtaget fra de krav om tilladelse, der er omhandlet i forordningens kapitel III.(2) Det EU-finansierede fælles projekt "Environmental impacts of alien species in aquaculture" (De miljømæssige konsekvenser af brugen af fremmede arter i akvakultur) (IMPASSE) har mundet ud i en ny arbejdsdefinition på "lukket akvakulturanlæg". De risici, der er forbundet med brugen af fremmede og lokalt fraværende arter i sådanne anlæg, kan reduceres til et acceptabelt niveau, hvis der sættes ind over for muligheden for udslip i forbindelse med transport af mål- og ikke-målarter, og hvis der anvendes veldefinerede procedurer ved modtageranlægget. Indførelse og omplantning med henblik på brug i lukkede akvakulturanlæg bør dog kun kunne undtages fra kravet om tilladelse, hvis disse betingelser er opfyldt.(3) Derfor bør definitionen på "lukket akvakulturanlæg" i artikel 3, nr. 3), i Rådets forordning (EF) nr. 708/2007 ændres, ved at der tilføjes specifikke krav, som anlæggene skal opfylde for at være biologisk sikre.(4) Medlemsstaterne bør udarbejde en liste over lukkede akvakulturanlæg på deres område. Af hensyn til gennemsigtigheden bør denne liste offentliggøres på et netsted, som oprettes i henhold til Kommissionens forordning (EF) nr. 535/2008[5], og ajourføres regelmæssigt.(5) Der bør som følge af disse ændringer foretages visse andre tilpasninger af forordningen, navnlig med henblik på at lade udtrykket "lukket akvakulturanlæg" udgå af definitionen på "rutineflytning" og af bilag I.(6) Kommissionen bør tillægges beføjelser til at vedtage delegerede retsakter i overensstemmelse med traktatens artikel 290, når det gælder følgende aspekter af forordning (EF) nr. 708/2007: de vejledende retningslinjer, der er omhandlet i artikel 6, de procedurer for og minimumsoplysninger i en vurdering af miljørisici, som er omhandlet i artikel 9, karantænebetingelserne i artikel 15, den i artikel 2, stk. 5, omhandlede liste over arter som fastsat i bilag I, II, III og IV samt betingelserne i artikel 24, stk. 2, for at tilføje arter til bilag IV.(7) Forordning (EF) nr. 708/2007 bør derfor ændres i overensstemmelse hermed -VEDTAGET DENNE FORORDNING:Artikel 1I forordning (EF) nr. 708/2007 foretages følgende ændringer:1) Artikel 2, stk. 7, affattes således:"7. Kapitel III og VI anvendes ikke på flytninger af fremmede og lokalt fraværende arter, som skal holdes i lukkede akvakulturanlæg, forudsat at transporten udføres på betingelser, som hindrer udslip af disse arter og ikke-målarter.Medlemsstaterne udarbejder en liste over de lukkede akvakulturanlæg på deres område, som opfylder definitionen i artikel 3, nr. 3), og de ajourfører listen regelmæssigt. Listen offentliggøres på det netsted, der er oprettet i overensstemmelse med artikel 4, stk. 2, i Kommissionens forordning (EF) nr. 535/2008, senest seks måneder efter vedtagelsen af forordningen om ændring af forordning (EF) nr. 708/2007."2) Artikel 3 ændres således:a) nr. 3) affattes således:"3. "lukket akvakulturanlæg": et landbaseret anlæga) hvor:i) akvakulturen finder sted i et akvatisk medium, hvor vandet recirkuleres, ogii) afløbsvandet ikke på nogen måde kommer i forbindelse med åbne vandsystemer, før det er siet og filtreret og behandlet med henblik på at hindre udledning af fast affald til vandmiljøet og udslip af opdrættede arter eller ikke-målarter, der kan overleve og efterfølgende reproducereb) og som:i) hindrer driftstab af opdrættede enkelteksemplarer eller biologisk materiale, herunder patogener , som følge af miljøfaktorer, herunder prædatorer (f.eks. fugle) og oversvømmelse (det vil sige, at anlægget skal placeres i sikker afstand fra åbne vandsystemer på grundlag af en behørig vurdering foretaget af de ansvarlige myndigheder) ogii) på rimelig vis hindrer tab som følge af tyveri og vandalisme af opdrættede enkelteksemplarer eller biologisk materiale, herunder patogener , og somiii) sikrer forsvarlig bortskaffelse af døde organismer"b) nr. 16 affattes således:"16. "rutineflytning": flytning af akvatiske organismer fra en kilde, der har lav risiko for at overføre ikke-målarter, og som på grund af de akvatiske organismers karakteristika og/eller den akvakulturmetode, der skal anvendes, ikke giver anledning til nogen skadelig økologisk virkning"3) I artikel 4 indsættes følgende stykke:"Medlemsstaternes ansvarlige myndigheder overvåger og fører tilsyn med akvakulturaktiviteter for at sikre:a) at lukkede akvakulturanlæg overholder kravene i artikel 3, nr. 3), ogb) at transport til eller fra et lukket akvakulturanlæg sker på betingelser, som hindrer udslip af fremmede eller ikke-målarter."4) Artikel 14 affattes således:"Artikel 14Udsætning i akvakulturanlæg i tilfælde af rutineindførelserI tilfælde af rutineindførelser tillades udsætning af akvatiske organismer i akvakulturanlæg uden karantæne eller forsøgsudsætning, medmindre den ansvarlige myndighed i undtagelsestilfælde beslutter andet på grundlag af et særligt råd fra den rådgivende komité. Flytninger fra et lukket akvakulturanlæg til et åbent akvakulturanlæg betragtes ikke som rutine henholdsvis som en rutineflytning eller en ikke-rutineflytning i overensstemmelse med artikel 6 og 7 . "5) Artikel 24 ændres således:a) stk. 1 affattes således:“1. Kommissionen kan ved en delegeret retsakt i overensstemmelse med artikel 24a ændre bilag I, II, III og IV til denne forordning med henblik på at tilpasse dem til de tekniske og videnskabelige fremskridt og fastlægge de betingelser, der skal være opfyldt for at kunne tilføje arter til bilag IV, jf. stk. 2."b) følgende indsættes som stk. 1a:"1a. Når Kommissionen vedtager delegerede retsakter som omhandlet i stk. 1 handler den i overensstemmelse med denne forordning."c) stk. 3 udgård) stk. 4, første punktum, affattes således:"Medlemsstaterne kan anmode Kommissionen om at tilføje arter til bilag IV ved hjælp af delegerede retsakter i overensstemmelse med artikel 24a."e) stk. 5 udgårf) følgende indsættes som stk. 6a:"Kommissionen kan i overensstemmelse med proceduren i artikel 30, stk. 2, i forordning (EF) nr. 2371/2002 vedtage gennemførelsesbestemmelser til stk. 4 og 6, navnlig til formatet og indholdet af og de nærmere krav til medlemsstaternes anmodninger om tilføjelse af arter samt de oplysninger, der skal forelægges til støtte for sådanne anmodninger."6) Følgende indsættes som artikel 24a, 24b og 24c:"Artikel 24aUdøvelse af delegerede beføjelser1. Kommissionen tillægges beføjelser til at vedtage de delegerede retsakter, der er omhandlet i artikel 24, i en ubegrænset periode.2. Så snart Kommissionen vedtager en delegeret retsakt, underretter den samtidig Europa-Parlamentet og Rådet herom.3. Beføjelsen til at vedtage delegerede retsakter tillægges Kommissionen på betingelserne i artikel 24b og 24c.Artikel 24bTilbagekaldelse af delegationen af beføjelser1. Den delegation af beføjelser, der er omhandlet i artikel 24, kan til enhver tid tilbagekaldes af Europa-Parlamentet eller Rådet.2. Den institution, der har indledt en intern procedure for at beslutte, om den ønsker at tilbagekalde delegationen af beføjelser, skal bestræbe sig på at give den anden institution og Kommissionen meddelelse herom inden for et rimeligt tidsrum, inden den træffer endelig afgørelse, og den oplyser samtidig, hvilke delegerede beføjelser der eventuelt vil blive tilbagekaldt, samt den mulige begrundelse herfor.3. Afgørelsen om tilbagekaldelse bringer delegationen af de beføjelser, der er nævnt i den pågældende afgørelse, til ophør. Den får virkning øjeblikkeligt eller på et senere tidspunkt, der præciseres i afgørelsen. Den berører ikke gyldigheden af de delegerede retsakter, der allerede er trådt i kraft. Den offentliggøres i Den Europæiske Unions Tidende.Artikel 24cIndsigelser mod delegerede retsakter1. Europa-Parlamentet eller Rådet kan gøre indsigelse mod en delegeret retsakt inden for en frist på to måneder fra underretningen herom.Fristen forlænges med en måned på foranledning af Europa-Parlamentet eller Rådet.2. Hvis hverken Europa-Parlamentet eller Rådet har gjort indsigelse mod den delegerede retsakt ved fristens udløb, offentliggøres den delegerede retsakt i Den Europæiske Unions Tidende og træder i kraft på den dato, der er fastsat heri.Den delegerede retsakt kan offentliggøres i Den Europæiske Unions Tidende og træde i kraft inden fristens udløb, hvis Europa-Parlamentet og Rådet begge har meddelt Kommissionen, at de ikke agter at gøre indsigelse.3. Hvis Europa-Parlamentet eller Rådet gør indsigelse mod en delegeret retsakt, træder den ikke i kraft. Den institution, der gør indsigelse, angiver grundene til at gøre indsigelse mod den delegerede retsakt."7) Bilag I ændres således:a) første afsnit affattes således:"Når det er muligt, skal der gives oplysninger med referencer fra videnskabelig litteratur og notater om personlig kommunikation med videnskabelige myndigheder og fiskerieksperter."b) del D (Interaktion med naturligt forekommende arter) ændres således:- nr.1) affattes således:" 1) Hvilket potentiel for overlevelse og etablering har den indførte organisme, hvis den undslipper?"- nr. 6) affattes således:" 6) Vil de indførte organismer overleve og formå at reproducere i det foreslåede indførelsesområde, eller vil årlig udsætning være nødvendig?""Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Europa-Parlamentets vegne På Rådets vegneFormand Formand [1] EUT ... af ..., s.[2] EUT ... af ..., s.[3] EUT ... af ..., s.[4] EUT L 168 af 28.6.2007, s. 1.[5] EUT L 156 af 14.6.2008, s. 6.